
A néptánc hatása a koordinációs képességek fejlesztése 8-10 évesek körében

A dolgozatban a néptánc pozitív hatásait igyekszem bemutatni, különös tekintettel a
koordinációs képességekre fókuszálva. A munka során a témához kapcsolódó
szakirodalmakat is alapul vettem, amelyek nagymértékben segítettek a munkában.
Átfogó képet kaptam a koordinációs képességek vizsgálata során ezek összetettségéről,
fejlesztésüknek korhoz kötött érzékeny szakaszairól, fejlesztési módjairól, lehetőségeiről.
Pedagógiai tanulmányaim során számos információra, tudásra tettem szert, melyeket
néptáncoktatói tevékenységemmel együtt fogok majd tudni hasznosítani. Néptáncosként
ezekkel a képességekkel, gyakorlatokkal sokszor szemben találtam magam, így megfelelő
rálátással tudtam hozzáfogni a kutatáshoz. Úgy gondolom, hogy a koordinációs
képességek olyan szintű fejlettsége szükséges a néptánchoz, amely során a diákok
hatékonyan, élménydúsan, és kiváló esztétikai munkával tudják végezni ezt a
mozgástevékenységet. Azonban elengedhetetlen a kondicionális képességek közül a
megfelelő szintű állóképesség és erő megléte is, hiszenegy néptáncosnak képesnek kell
lenni viseletének súlyát több percen keresztül magán hordani intenzív táncolás közben.
Az eddigi oktatói tevékenységem alatt, különbségeket fedeztem fel egyes
életszakaszok képességei területén. Ezen okból vizsgáltam meg a néptánc és a
koordinációs képességek kapcsolatát különböző erre vonatkozó tesztekkel.  Habár nem
minden koordinációs képesség területére terjedt ki a kutatás, úgy vélem, hogy a
vizsgálatban említett képességek nagy szerepet töltenek be a néptánctanulásban, a
néptánc átadásában, művelésében, hagyományőrzésében. A vizsgálataim nem reprezentatívak, csak a második és harmadik
osztályos korosztályra terjedtek ki, 8-10 éves korú gyermekek részvételével. Összesen 65
kisgyermek szerepelt a kutatásban, közülük 37 lány és 28 fiú. A vizsgálatok elemzésénél
nemektől eltekintve végeztem a néptánccal foglalkozó, továbbá néptánccal nem
foglalkozó gyermekek képességeinek összehasonlítását, a nemi különbségekre csak
röviden térek ki.
További terveim között szerepel, hogy egy reprezentatív vizsgálatot hajtsak végre
néptáncosok és nem néptáncosok között, amit már a pedagógiai kutatások módszereivel,
a kétmintás t-próbával is megvizsgáljak. Célom, hogy a gyermekek őrizzék meg a mozgás
iránti pozitív attitűdjüket, akár az iskolában, akár iskolán kívüli tevékenység során.
Fontos számomra, hogy minden gyermek találja meg azt a mozgásformát, amit szívesen
és kitartóan gyakorol. Valósítsa meg önmagát ésérezze jól magát az adott tevékenység
során.



